شەڕی ژۆنگدو

شەڕی ژۆنگدو (کەوا دەکاتە شاری پەکینی ئەمڕۆ) بریتیبوو لە شەڕێکی گەورەی ساڵی 1215 لەنێوان مەغۆلەکان بە سەرکردایەتی جەنگیزخان و ئیمپراتۆریەتیی چین کەوا لەوکاتەدا جڵەوی باکووری چینیان لەدەستدابوو و شاری ژۆنگدو پایتەختی ئیمپڕاتۆریەتەکە بوو. مەغۆلەکان توانییان جەنگەکە ببەنەوە و درێژە بە داگیرکارییەکانیان بدەن لە خاکی چیندا.

جەنگەکەی پەکین ماوەیەکی زۆری خایاند و هێزێکی زۆر تیایدا بەشداربوو، بەڵام مەغۆلەکان توانییان بگەنە سەرکەوتن و دەسەڵاتی خۆیان فراوانتر بکەن ئەوکاتەی لە ١ـی حوزەیرانی 1215ـدا دەستیان بەسەر پایتەختی ئیمپراتۆریەتی چیندا گرت، دواتریش تەواوی دانیشتووانی شارەکەیان کۆمەڵکوژ کرد. لە دەرئەنجامدا، ئیمپراتۆریەتیی جین زوانژۆنگ هەڵسا بە گواستنەوەی پایتەختی ئیمپراتۆریەتەکەی بۆ کایفێنگ. دوای حەڤدە ساڵ و لە 1232ـدا، کایفێنگیش کەوتە ژێردەستی مەغۆلەکان گورزێکی کوشندە بەر ئیمپراتۆریەتەکە کەوت.

 سەرچاوەکان 

پۆل:مێژووی پەکین
پۆل:شەڕەکانی ئیمپراتۆریەتی مەغۆل